**SAISTOŠIE NOTEIKUMI Nr.12/2015**

apstiprināti ar Alūksnes novada domes

30.07.2015. lēmumu Nr.247

(protokols Nr.13, 21.p.)

precizēti ar Alūksnes novada domes

27.08.2015. lēmumu Nr.270  
(protokols Nr. 14\_,12\_.p.)

**Grozījumi Alūksnes novada domes 2010.gada 26.augusta saistošajos noteikumos Nr.35/2010 „Sociālo dzīvokļu izīrēšanas kārtība Alūksnes novadā”**

*Izdoti saskaņā ar likuma „Par pašvaldībām” 43.panta trešo daļu, likuma ,,Par sociālajiem dzīvokļiem un sociālajām dzīvojamām mājām” 3.panta otro daļu, 6.pantu, 8.pantu, 9.panta ceturto daļu un 10.panta otro daļu, Sociālo pakalpojumu un sociālās palīdzības likuma 3.panta otro daļu*

Izdarīt Alūksnes novada domes 2010.gada 26.augusta saistošajos noteikumos Nr.35/2010 „Sociālo dzīvokļu izīrēšanas kārtība Alūksnes novadā” šādus grozījumus:

1. Papildināt ar 3.3.punktu šādā redakcijā:

„3.3. Pašvaldības īpašumā (tiesiskā valdījumā) esošai dzīvojamajai telpai, t.i. atsevišķai telpai dzīvojamā mājā vai dzīvoklī ar kopējā lietošanā esošām palīgtelpām (virtuvi, tualeti, dušu, koridori).”

1. Svītrot 17.punktu.
2. Izteikt 23. punktu šādā redakcijā:

“23. Pašvaldība no Pašvaldības sociālā budžeta sedz 2/3 (divas trešdaļas) no maksas par komunālajiem pakalpojumiem (siltumu vai kurināmo, ūdeni, atkritumiem, kanalizāciju) sociālajā dzīvoklī, pārskaitot to attiecīgi dzīvokļa apsaimniekotājam vai pakalpojuma sniedzējam.”

1. Papildināt ar 23.1 punktu šādā redakcijā:

“23.1 Sociālā dzīvokļa vai atsevišķas dzīvojamās telpas īres maksa Pašvaldības nekustamajā īpašumā „Pūcīte”, Mārkalnes pagastā, Alūksnes novadā, tiek noteikta 1/3 (vienas trešdaļas) apmērā no īres maksas, kas noteikta Pašvaldībai piederošiem dzīvokļiem. Atlikušās 2/3 (divas trešdaļas) no īres maksas un maksu par komunālajiem pakalpojumiem (kurināmo, ūdeni, atkritumiem, kanalizāciju, elektroenerģiju) sedz Pašvaldība no sociālā budžeta līdzekļiem.

1. Svītrot 27.punktā vārdus „viena mēneša laikā no lēmuma spēkā stāšanās dienas”.
2. Aizstāt pielikumā Nr.2 un Nr.3 apzīmējumu „Ls” ar apzīmējumu „EUR”.

**Alūksnes novada domes saistošo noteikumu projekta**

**„Grozījumi Alūksnes novada domes 2010.gada 26.augusta**

**saistošajos noteikumos Nr.** **35/2010** **„Sociālo dzīvokļu izīrēšanas kārtība Alūksnes novadā”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta nepieciešamības pamatojums | Nepieciešams aktualizēt Alūksnes novada domes 2010.gada 26.augusta saistošos noteikumus Nr.35/2010 „Sociālo dzīvokļu izīrēšanas kārtība Alūksnes novadā” saskaņā ar pieņemto Alūksnes novada domes 25.06.2015. lēmumu Nr.23 "Par sociālās dzīvojamās mājas statusa noteikšanu", pamatojoties uz kuru tika izveidota Sociālā dzīvojamā māja, kā arī, ņemot vērā Vides aizsardzības un reģionālās attīstības ministrijas 07.08.2015. atzinumu Nr.18-6/6373, precizēt un vienkāršot atsevišķas saistošo noteikumu normas. |
| 2. Īss projekta satura izklāsts | |  | | --- | | Saistošajos noteikumos ir noteikta maksāšanas kārtība iedzīvotājiem, kuriem tiks izīrēta dzīvojamā platība Alūksnes novada Sociālā dienesta struktūrvienībā “Sociālā māja”, adrese “Pūcīte”, Mārkalnē, Mārkalnes pagastā, Alūksnes novadā.  Svītrots 17.punkts, kas vienkāršo un uzlabo administratīvās procedūras privātpersonas labā (dokumentus par maznodrošinātas personas statusu iegūs pati iestāde).  Precizēts 27.punkts par lēmumu apstrīdēšanu un pārsūdzēšanu. | |
| 3. Informācija par plānoto projekta ietekmi uz pašvaldības budžetu | Izdevumi Alūksnes novada Sociālā dienesta struktūrvienības “Sociālās māja” finansēšanai ir paredzēti Sociālā dienesta 2015.gada budžetā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi šo jomu neskar. |
| 5. Informācija par administratīvajām procedūrām | Visas personas, kuras skar apstiprināto saistošo noteikumu piemērošana, var vērsties Alūksnes novada Sociālajā dienestā, Lielā Ezera ielā 11, Alūksnē, Alūksnes novadā, vai Alūksnes novada pašvaldībā, Dārza ielā 11, Alūksnē, Alūksnes novadā. |
| 6. Informācija par konsultācijām ar privātpersonām | Konsultācijas nav notikušas. |